**SOKNERÅDSMØTE FOR VALESTRAND OG FØRDE SOKN**

**EIKELAND KAPELL 22-05-25 KL 1800.**

Desse møtte : Jostein Valen, Martin G. Haugland. Solveig Brynjelsen, Anne Mari Fisketjøn, Elisabeth Reiersen, Tor Helge Hardeland, Wenche Strømøy og Arild Steinsland.

Tor Helge ønskte velkommen, og gav ordet til prost Arild Steinsland som heldt ord for dagen. Deretter starta me på saklista.

Sak 18/25 Godkjenning av innkalling, sakliste og referat.

Det var ingen merknader, og innkalling, sakliste og referat vart godkjent.

Sak 19/25 Ny klokkar i Førde.

Me har framleis ikkje fått ein fast klokkar i Førde. Otto Molvær og Unn Rognerud stiller opp dersom dei kan, men ikkje fast. Me vil prøve å få til eit team som kan veksle på jobben seg imellom, slik at det kanskje blir berre 2-3 ganger/år. Tor Helge skal spørje Gjertrud Aronsen, Kristin Natås Strand og Grete Natås om nokon av dei kan tenkje seg å jobbe i eit slikt team.

Sak 20/25 Kjøp av Messehagel<

Valestrand og Førde kyrkje samt Eikeland kapell har ikkje verken kvit eller lilla Messehagl, men alle har grøn og raud. Dei er handsydde og dyre, og kostar minst kr 30 000 pr stk. Det er Fellesrådet si oppgåve å kjøpe Messehagl, men soknerådet kan foreslå at me kan gjera dette sjølv dersom me skaffar pengar. Det kom forslag om at sokna her nord deler på utgiftene til dette med 1/3 kvar. Me treng ikkje kjøpe tre Messehagl. Eikeland, Førde og Valestrand kan dele på eitt, og kyrkjeverge kan flytte det rundt til den kyrkja/kapell som har bruk for det til si gudsteneste. Sidan me ikkje har verken kvit eller lilla, går det kanskje an å lage ein Messehagl som er kvit på den eine sida, og lilla på den andre. Me var einige om å gå vidare med dette arbeidet for å få på plass Messehagel. Anne Mari snakkar med Karoline Emmerhoff som lagar slike plagg, og spør om ho vil, og om pris. Karoline vil gjerne sjå på det me allereie har i kyrkjene/kapellet, og kanskje vil ho utarbeide ei skisse med symbol og stil. Dette må i tilfelle godkjennast av biskopen i forkant. Anne Mari undersøkjer dette, og kjem tilbake til det.

Sak 21/25 Innsetjing av ny sokneprest.

Det er den første presten som blir innsatt i Valestrand og Førde sokn, og soknerådet vil gjera dette til ei feststund i Valestrand kyrkje 21.09.25. Den nye presten, Trude-Kristin Halvorsen, startar i jobben 1.sept., og har allereie jobba tre veker når ho blir innsett. Me i Soknerådet vil vise oss frå vår beste side, og lagar til ei fin stund med kyrkjekaffi i kyrkja etter gudstenesta, (Else-style). Det betyr fin pynt og fine kaker/bakst, og me stiller opp med både kaker og praktisk hjelp. Wenche snakkar med Rungjarius Økland om eit kreativt fruktfat som og skal på plass.

Sak 22/25 Gudstenesteliste for hausten 25/våren 26.

Denne er stort sett som tidlegare, og vart godkjent utan merknader.

Sak 23/35 Olsok Valen Kapell 29.juli 2025.

Biskopen deltar i gudstenesta. Etterpå blir det kyrkjekaffi i Valen-heimen med konsert og foredrag.

Sak 24/25 Open kyrkje Valestrand Kulturkyrkje.

Kulturkyrkja er open 3 dagar, tir, ons, tor, heile juli med opning tysdag 1. juli, og det er ope frå kl 1600 – 1900. Det er ønskje om at soknerådet dekkjer ei veke med «vakt» i kyrkja under desse dagane. Jobben består i låse opp kyrkja, koke kaffi og steike vafler, og vera der og snakke med dei som kjem. Kaffi og vafler er gratis, men dersom dei vil gi noko til kyrkja, er dei velkomne til det. Tor Helge sender ut beskjed om kva tid me skal ta vår veke der.

Sak 25/25 Ymse

* Innspel til budsjett

Valen kapell treng rekkverk. Det er vanskeleg for handikappa å kome seg inn og ut.

* Ei stor bøk som nærast er vaksen inn i gravstøttene ved Valen Kapell bør fjernast/stussast Ho har og vakse inn på naboeigedomen.

Både saka om rekkverk og trefelling må inn til Fellesrådet, og me foreslår at desse to tinga må gjerast.

* Invitasjon til Bjørgvinsamtalen – inspirasjonssamling for sokneråd og bispedømerådet i Bjørgvin – laurdag 27-09-25 i Skjold kyrkje, Bergen.

Påmeldingsfrist er 22. august-25, og det kan vera tre representantar frå kvart råd, inkl. presten. Me foreslår at den nye presten + leiar + ein til reiser, men kjem tilbake til kven som reiser på neste møte.

* Medarbeidarfest på Soknehuset 4. juni-25 kl 1800

Det er påmelding til kyrkjekontoret.

* Dugnad på Valestrand kyrkjegard.

Her er det eit stort behov, og det bør skje så snart som muleg. Martin lagar til eit skriv om dato og gjeremål, og sender ut, samt informerer om det i ulike lag, eks postkafeen i Valevåg.

**Neste møte : Onsdag 20.08.25 kl 1800 Valestrand Kulturkyrkje.**

Wenche Strømøy- ref.